75 



Destillation gav de alle en brungul Fernis uden Krystaller og viste 

 sig saaledes alle (jfr. Nørregaard, 1903) at hore til Retinit- 

 Gruppen og ikke at være Succinit (egentligt Rav). 



Alder. Som ovenfor nævnt henfører J. P. J. Ravn de jydske 

 Brunkul til Nedre-Miocen; den ældre Miocentid har som bekendt 

 været en ..Fastlandstid", og næsten alle de nordtyske Brunkul hen- 

 føres til dette Tidsrum. De faa bestemmelige Planter, der hidtil er 

 fundne i de danske Brunkul, taler ikke imod denne Aldersbestem- 

 melse af Kullene. 



Gagel antyder (1907, 3), at nogle af de i Slesvig og Holsten op- 

 trædende Brunkul muligvis er pliocene; Brunkullene ligger nemlig 

 f. Eks. i Omraadet ved Liibeck i et paafaldende højt Niveau, umid- 

 delbart under Diluviet og underlejrede af miocene Lag, medens de i 

 dette Omraade ikke kendes mellem Miocen og Oligocen; men navnlig 

 støtter Gagel denne Formodning paa, at der ingen marine, pliocene 

 Lag kendes fra Slesvig eller Holsten, saa at Pliocentiden efter al 

 Sandsynlighed har været en Periode med marin Regression, i hvilken 

 der har været Betingelser for Dannelsen af Brunkul. 



Senere Undersøgelser maa afgøre, om Brunkullene paa Fasterholt 

 Bakkeø og de Brunkul, som angives fundne ogsaa paa Sandfeld 

 Bakkeø (i de derværende Teglværksgrave ved Hundshøj og Tegl- 

 gaards Teglværker, under Glimmerler med Skaller), er jævnaldrende 

 med Kullene paa Hedefladerne, eller om de er yngre end disse. 



